Dønnesfjord kirke

Dønnesfjord kirke er en langkirke fra 1888 i Hasvik kommune, Finnmark fylke. Byggverket er i tre og har 120 plasser. Det er Hasvik kommunes eldste bygning, alle andre bygninger gikk med under tyskernes brenning av Finnmark i 1944-45. Kirken har en ruvende silhuett ytterst mot Lopphavet ytterst i Dønnesfjorden på Sørøya. Kirken, opprinnelig bygget i Galten handelssted, ble ikke satt i brann av tyskerne da de trakk seg tilbake fra Finnmark i 1944. Den var det eneste bygget i Hasvik som stod igjen etter krigen. I 1951 ble kirken flyttet dit den står idag. Det er ikke lenger fastboende som bruker kirken om vinteren. Det holdes gudstjeneste i kirken en gang årlig, midt på sommeren. Daværende sokneprest Paul Skuland i Hasvik foreslo å selge kirken for en krone, men Riksantikvaren satte seg i mot dette og la fram forslag om fredning. Det ble bevilget 750 000 kroner til å pusse opp kirken, noe som skjedde i 2005. Nå står den i 30 år til, nymalt og med hvitmalte vinduslemmer. Kirken ble fredet i 2009. Referanser Eksterne lenker Om Dønnesfjord kirke hos Hasvik kommune (no) «Dønnesfjord kirke». Kulturminnesøk. Riksantikvaren – Direktoratet for kulturminneforvaltning. Om renovering av kirken med bilde av kirken etter oppussing Arkivert 28. september 2007 hos Wayback Machine. Faglig rapport fra renoveringen – pdf